Kari Diesen
Store norske leksikon,Kunst og estetikk,Film, TV og teater,Revy og underholdning,Underholdningsartister
Kari Diesen var en norsk skuespiller og sanger, som var særlig kjent for sine opptredener i kabareter og revyer.
Kabaret og revy Hun opptrådte i kabaret alt i 1930 på Casino i Oslo, og senere på Scala Teater og Tivoli Teater. Diesen var ansatt ved Chat Noir 1937–1953 og ved Edderkoppen 1954–1959. Etter det arbeidet hun som frilanser.Diesen var en frodig revy- og karakterkunstner som blant mye annet huskes for monologen Uteliggerne med Arvid Nilssen som stum medspiller, og for revyviser som Å Harry og Jacobsen. Hennes innspilling av den gamle 1920-års-visen Hovedøen ble gitt ut i 1957 og solgt i over 50 000 eksemplarer. Film Kari Diesen hadde sin filmdebut i Kaksen paa Øverland (1920). Fra 1940-årene spilte hun friske, folkelige biroller i en rekke norske filmkomedier, blant annet i Øyvind Vennerøds Lambertseter-komedier Støv på hjernen (1959) og Sønner av Norge (1961). Diesen mottok Spellemannprisens hederspris i 1980. Sammen med sønnen Andreas Diesen ga hun ut minneboken Kari for åpen scene i 1982.Kari Diesen var datter av sanger Signe Heide og skuespiller Harald Steen og søster av skuespiller Harald Heide Steen. Hun var gift med Ernst Diesen og var mor til Kari Diesen og NRK-profilen Andreas Diesen. Les mer i Store norske leksikon Om Kari Diesen i Norsk biografisk leksikon Eksterne lenker Sceneweb om Kari Diesen Internet Movie Database om Kari Diesen